HIV er nú mest rannsökuð af öllum veirum , en þó er langt frá því að öll kurl séu komin til grafar . Dæmi um það hvernig mæði-visnuveira hefur nýst til skilnings á HIV eru rannsóknir á byggingu innlimunarensímsins integrasa , en þetta ensím úr HIV er erfitt í greiningu vegna þess hve torleyst það er og illa virkt utan frumu . Rannsóknir á veiruvörnum gegn mæði-visnuveiru hafa leitt í ljós nýja gerð veiruvarna sem getur nýst í baráttunni við HIV . Valgerður er fædd í Reykjavík árið 1949 . Hún lauk B.S. - námi í líffræði frá Háskóla Íslands árið 1972 og doktorsprófi í sameindaerfðafræði frá Edinborgarháskóla árið 1981 . Hún vann við Frumulíffræðideild Landspítala á árunum 1981 - 1985 , en hefur verið sérfræðingur á Keldum frá 1985 .